ঘুর্ণিঝড় ‘মন্থা’র প্রভাব বঙ্গে! ভাসবে কোন কোন জেলা?

ওয়েব ডেস্ক : মঙ্গলবার রাতে অন্ধ্রপ্রদেশের (Andhrapradesh) উপকূলে আছড়ে পড়েছিল ঘূর্ণিঝড় ‘মন্থা’ (Cyclone Montha)। রাত এগারোটা থেকে সাড়ে বারোটার মধ্যে কাকিনাড়ার কাছে নার্সাপুরে ল্যান্ডফল হয় এই সুপার সাইক্লোনের। ল্যান্ডফলের সময় ঘূর্ণিঝড়ের গতিবেগ ছিল সর্বোচ্চ ১১০ কিলোমিটার। বুধবার দুপুরে এই ঘূর্ণিঝড় গভীর নিম্নচাপে (Depression) পরিণত হওয়ার কথা। আর এর প্রভাব ইতিমধ্যে পড়তে শুরু করে দিয়েছে বাংলায়।

মঙ্গলবার রাত থেকেই দক্ষিণবঙ্গে (South Bengal) বৃষ্টি শুরু হয়েছে। উপকূলবর্তী এলাকাগুলিতে এর পরোক্ষপ্রভাব পড়তে শুরু করেছে। এই প্রভাব আগামী বৃহস্পতিবার পর্যন্ত থাকবে বলে জানিয়ে হওয়া অফিস। মন্থার (Montha) প্রভাবে উত্তরবঙ্গে (North Bengal) বেশ কিছু জেলাতেও বৃষ্টি (Rain) হবে বলে জানাচ্ছে হাওয়া অফিস। এদিন সকাল থেকে দক্ষিণ বঙ্গে উপকূলবর্তী এলাকাগুলির পাশাপাশি কলকাতাতেও বৃষ্টি শুরু হয়েছে। সঙ্গে বইঝে ঝোড়ো হাওয়া।

আরও খবর : ঘুর্ণিঝড় ‘মন্থা’র প্রভাব সব থেকে বেশি পড়ল সুন্দরবনে!

আবহাওয়া দফতর জানাচ্ছে, উত্তরবঙ্গে (North Bengal) বজ্রবিদ্যুৎ-সহ ভারী থেকে অতি ভারী বৃষ্টির সতর্কতা রয়েছে আগামী বৃহস্পতিবার ও শুক্রবার। ৩০ অক্টোবর ভারী বৃষ্টির সম্ভাবনা মালদহ, উত্তর ও দক্ষিণ দিনাজপুর এবং দার্জিলিং,কালিম্পং, জলপাইগুড়ি জেলাতে। পাশপাশি, দক্ষিণবঙ্গের বেশ কিছু জেলায় ইতিমধ্যে বৃষ্টি শুরু হয়েছে। উত্তর ও দক্ষিণ চব্বিশ পরগনা, পূর্ব ও পশ্চিম মেদিনীপুর, ঝাড়গ্রাম, পুরুলিয়া, পূর্ব ও পশ্চিম বর্ধমান, বীরভূম, মুর্শিদাবাদ জেলায় ভারী বৃষ্টির সম্ভাবনা। আর যদি বৃষ্টি বাড়তে থাকে তাহলে বেশ কিছু জেলায় ধান নষ্ট হতে পারে বলে আশঙ্কা করছেন চাষীরা। আগামী ৩১ অক্টোবর পর্যন্ত এই বৃষ্টিপাত চলবে বলে জানাচ্ছে হাওয়া অফিস। সঙ্গে বইতে পারে ৩০ থেকে ৪০ কিলোমিটার বেগে ঝোড়ো হাওয়া। ইতিমধ্যে মৎসজীবীদের আগামী কিছুদিন সমুদ্রে যেতে নিষেধ করা হয়েছে।

অন্যদিকে কলকাতাতেও (Kolkata) মঙ্গলবার দুপুর থেকে আকাশ ঢেকেছে মেঘে। এমনকি তখন থেকেই শুরু হয় বিক্ষিপ্ত বৃষ্টিপাত। বুধবার ও বৃহস্পতিবার কলকাতায় বৃষ্টিপাতের সম্ভাবনা বেশি বলে জানা গিয়েছে। মন্থার প্রভাবে বুধবার শহরের সর্বোচ্চ পারদ থাকতে পারে ৩০ ডিগ্রি সেলসিয়াস ও সর্বনিম্ন থাকতে পারে ২৭ ডিগ্রি সেলসিয়াসের আশেপাশে।