ঘূর্ণিঝড় মন্থার প্রভাবে দুর্যোগের আশঙ্কা!

ওয়েব ডেস্ক : ঘূর্ণিঝড় মন্থা (Cyclone Mantha)! তার প্রভাবেই দুর্যোগের আশঙ্কা দক্ষিণ ভারতের ৪ রাজ্যে। তবে এর প্রভাব পড়তে চলেছে পশ্চিমবঙ্গেও (West Bengal)। যার ফলে বাংলায় বৃষ্টির (Rain) পূর্বাভাস রয়েছে। সঙ্গে বইতে পারে ঝোড়ো হাওয়া। দক্ষিণ-পূর্ব বঙ্গোপসাগরের উপরে তৈরি হওয়া এই নিম্নচাপটি স্থলভাগের দিকে এগিয়ে আসছে। সেটি পশ্চিম ও উত্তর-পশ্চিম দিকে অগ্রসর হয়ে গভীর নিম্নচাপে পরিণত হতে পারে। তার পরে সেটি উত্তর-পশ্চিম ও পরে উত্তর ও উত্তর-পশ্চিম দিকে যেতে পারে। এটি মঙ্গলবার প্রবল ঘূর্ণিঝড়ে পরিণত হতে পারে বলে আশঙ্কা করা হচ্ছে।

আর এই ঘূর্ণিঝড় (Cyclone) মঙ্গলবার রাতে গভীর নিম্নচাপে পরিণত হয়ে উত্তর ও উত্তর-পশ্চিম অগ্রসর হতে পারে। এটি অন্ধ্রপ্রদেশ উপকূলের মছলিপতনম ও কলিঙ্গপতনমের মধ্যে কাকিনাড়া অঞ্চল দিয়ে ঘূর্ণিঝড় হয়ে স্থলভাগে ঠুকতে পারে। হাওয়া অফিস সূত্রে খবর, ল্যান্ডফলের সময় বাতাসের গতিবেগ থাকতে পারে ৯০ থেকে ১০০ কিলোমিটারের মধ্যে। তা ১১০ কিলোমটারে পৌঁছতে পারে।

আরও খবর : ফের ভয়াবহ অগ্নিকাণ্ড শহর কলকাতায়!

হাওয়া অফিস জানাচ্ছে, এই ঘূর্ণিঝড়ের প্রভাব বাংলায় (Bengal) প্রত্যক্ষভাবে পড়বে না। তবে বঙ্গে ৩৫ থেকে ৪৫ কিলোমিটার বেগে বইতে পারে ঝোড়ো হাওয়া। সেই কারণে আগামী ২৮ থেকে ৩০ অক্টোবর সমুদ্রে যেতে মানা করা হয়েছে মৎসজীবীদের। সোমবার দক্ষিণ ২৪ পরগনা, ঝাড়গ্রাম, পূর্ব ও পশ্চিম মেদিনীপুর জেলার বেশ কয়েকটি জায়গায় বৃষ্টির (Rain) সম্ভাবনা রয়েছে। তবে তা হালকা থেকে মাঝারি বৃষ্টি হতে পারে।

মঙ্গলবার দক্ষিণ ২৪ পরগনা ও পূর্ব মেদিনীপুর, কলকাতা, উত্তর ও দক্ষিণ ২৪ পরগনা, হাওড়া, হুগলি, ঝাড়গ্রামে হালকা থেকে মাঝারি বৃষ্টিপাত (Rain) হতে পারে। সঙ্গে বইতে পারে ঝোড়ো হাওয়া। অন্যদিকে উত্তরবঙ্গে তেমন বৃষ্টির সম্ভাবনা নেই। তবে চলতি সপ্তাহে সেখানে বৃষ্টির সম্ভাবনা রয়েছে।